google/wiki40b huggingface dataset:
Voľby do Federálneho zhromaždenia v Česko-Slovensku v roku 1992

Voľby do Federálneho zhromaždenia v Česko-Slovensku v roku 1992 sa konali v dňoch 5. – 6. júna 1992. Výsledky sú do snemovne ľudu. Do snemovne národov sa volilo zvlášť.
Zadná hoľa

Polohopis

Nachádza sa v centrálnej časti podcelku, v geomorfologickej časti Priehyba. Západne leží sedlom Homôľka oddelený rovnomenný vrch (1 660 m n. m.), východným susedom je 1 544 m n. m. vysoká Oravcová a severným smerom zo Zadnej hole vybieha rázsocha Veľkého boku (1 727 m n. m.).

Prístup

Severnému horizontu dominuje neďaleký masív Veľkého Boku (1 727 m n. m.), na ktorý vedie  žlto značený chodník z vrcholu Zadnej hole. Sedlom pod Veľkým bokom vedie  modro značená trasa z Malužinej, z južného smeru je najľahší prístup po  zelenej značke z Polomky cez sedlo Homôľka. Hlavným hrebeňom a priamo vrcholom Zadnej hole vedie  červeno značená Cesta hrdinov SNP, spájajúca sedlo Čertovica s Kráľovou hoľou.
Cesta II. triedy 595 (Slovensko)

Priebeh

Cesta sa začína križovatkou s cestou I/16 a III/2644 neďaleko Tomášoviec a pokračuje na severovýchod cez obec Veľká Ves. V obci Kalinovo sa križuje s III/2642 a v nasledujúcej obci Breznička s III/2714. Cesta smeruje do okresného mesta do Poltár, kde sa postupne križuje s III/2715, III/2713, III/2669 a III/2725. V obci České Brezovo sa ďalej križuje s III/2726 a III/2720. Ďalej nasleduje obec Zlatno a v nej križovatka s III/2727. II/595 pokračujúc smerom do Kokavy nad Rimavicou sa ešte križuje s III/2776 a II/526 v samotnom centre spomínanej obce. V tejto križovatke sa cesta končí.
Morvilliers (Aube)

Poloha

Obec má rozlohu 15,64 km². Najvyšší bod je položený 165 m n. m. a najnižší bod 128 m n. m.

Obyvateľstvo

Počet obyvateľov obce je 305 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estrablin

Poloha

Obec má rozlohu 20,69 km². Najvyšší bod je položený 352 m n. m. a najnižší bod 186 m n. m.

Obyvateľstvo

Počet obyvateľov obce je 3 280 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malé pliesko

Názov

Objavuje sa len v najnovšej sprievodcovskej a turistickej literatúre, náročnej na presnosť orientácie. Pleso má nepatrné rozmery. Nebolo zmerané.

Turistika

Pre turistov je pliesko neprístupné. Je v prísne chránenej prírodnej rezervácii.
KnowARC

KnowARC (Grid-enabled Know-how Sharing Technology Based on ARC Services and Open Standards) (KnowARC) je projekt zameraný na výskum a vývoj, financovaný v období 2006-2009 6-tym rámcovým programom Európskej Komisie prostredníctvom Direktorátu F: Emerging Technologies and Infrastructures, Directorate-General for Information Society and Media, v časti Information Society Technologies Priority. Desať partnerov zo 7-mich európskych krajín združuje tento projekt a koncentruje sa v ňom na vývoj v oblasti Gridových technológií.
KnowARC má za cieľ vylepšiť a rozšíriť jedinečnú technológiu obsiahnutú v ARC Grid middlewari. Projekt sa snaží aj o výrazný nárast povedomia a o rozšírenie používateľskej základne tohto middlewaru novej generácie. Výsledkom projektu bude výrazne rozšírený ARC, ktorý sa stane Gridovým softvérom sledujúcim štandardy, kompatibilným s inými middlewarmi, ponúkajúcim základ pre zdieľanie know-how v súkromnej a verejnej sfére. KnowARC transformuje ARC do koherentného, funkčného Gridového softwéru novej generácie, ktorý bude spĺňať požiadavky priemyslu na kvalitu, bude pripravený na inštaláciu na množstve platforiem a bude súčasťou rôznych distribúcií operačných systémov.
Dmowského línia

Dmowského línia (poľsky Linia Dmowskiego) bolo vymedzenie hraníc obnoveného Poľska, navrhované poľskou delegáciou na Parížskej mierovej konferencii v roku 1919. Jej autorom bol významný poľský politik Roman Dmowski. Podľa tejto koncepcie malo Poľsku pripadnúť okrem iných celé Horné Sliezsko s prevažnou väčšinou Tešínska, Orava a Spiš, Gdansk, Litva, východné Bielorusko vrátane Minska, celá západná Ukrajina až po Žytomyr. 
Tento návrh bol na konferencii zamietnutý a neskôr od neho jeho autor – Roman Dmowski – upustil. Neskôr dokonca počas mierových rokovaní s cieľom ukončiť poľsko-boľševickú vojnu vystupoval ostro proti začleneniu Minska do Poľska. Zdôvodňoval to želaním vytvorenia krajiny bez etnických menšín – de facto chcel zabrániť zrealizovaniu konceptu federácie Medzimoria, ktorú vymyslel jeho rival Jozef Pilsudski, hoci aj v tom najmenšom rozsahu. Následne, rižský mier stanovil poľsko-sovietsku hranicu vo vzdialenosti približne 30 km západne i severne od Minska. 
Ak by Poľsku vo Versailles uznali hranice tak, ako ich pôvodne Roman Dmowski žiadal, tak by sa Poľsko rozprestieralo na ploche 447 000 km². Rozloha medzivojnového Poľska bola 388,4 tis. km² a asi 40% obyvateľstva tvorili príslušníci menšín.
Joseph Joffre

Životopis

Bol synom vinára a študoval na École Polytechnique. Potom začal vojenskú kariéru. Ešte v období výcviku na ženijného dôstojníka sa Joseph Joffre ako 18-ročný v období 1870/71 zúčastnil nemecko-francúzskej vojny. V Paríži získal dôstojnícke osvedčenie. Bol nasadený v Indočíne (1886), kde v hornom Tonkine bojoval proti povstaleckým Vietnamcom, potom v centrálnej Afrike, kde od roku 1894 budoval železnicu medzi Senegalom a Sudánom, a zúčastnil sa dobytia Timbuktu. V roku 1897 bol na Madagaskare. V hodnosti brigádneho generála prevzal Joffre v roku 1902 ženijný odbor na ministerstve vojny. V roku 1905 bol za zásluhy v Afrike povýšený na divízneho generála, potom na veliteľa armádneho zboru. V roku 1910 sa stal členom vrchnej obrannej rady, v roku 1911 jej viceprezidentom a šéfom generálneho štábu. Presadzoval rozvoj strategických železničných a diaľničných tratí pre udržanie vysokej mobility armády. Navrhol tiež nový mobilizačný plán - "Plan XVII".
Po začiatku 1. svetovej vojny sa mu ako veliteľovi francúzskej armády podarilo na severovýchodnej fronte v septembri 1914 zmariť nemecké plány a zastaviť postup Nemcov v bitke na Marne. Po veľkých bitkách v roku 1916 pri Verdune a na Somme bol vystriedaný ako veliteľ 3. decembra 1916 Robertom Nivellom a bol menovaný maršalom Francúzska. V roku 1917 plnil vojensko-diplomatické úlohy v USA. O rok neskôr sa stal členom Académie française. Po vojne sa stiahol do súkromia.
Joffre zomrel v roku 1931 v Paríži a bol pochovaný v Louveciennes (Yvelines) na svojom panstve La Châtaignerie, kde strávil posledné roky života.
Magny (Eure-et-Loir)

Poloha

Obec má rozlohu 13,03 km². Najvyšší bod je položený 192 m n. m. a najnižší bod 159 m n. m.

Obyvateľstvo

Počet obyvateľov obce je 658 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vajdovský potok (prítok Javorového potoka)

Prameň

Pramení v Oravských Beskydách, v podcelku Pilsko, na východnom svahu Súšavy (1 128,7 m n. m.) v nadmorskej výške približne 1 060 m n. m.

Opis toku

Od prameňa tečie juhovýchodným smerom, vteká do Podbeskydskej brázdy a stáča sa severojužným smerom. Ďalej preteká popri horárni Vajdovky s minerálnym prameňom na ľavom brehu, sprava priberá krátky prítok prameniaci západne od horárne, vytvára malý oblúk vypnutý na východ a zľava priberá prítok prameniaci južne od spomenutej horárne. Ďalej ešte priberá pravostranný prítok (820,0 m n. m.) z východného svahu Jedličníka (969 m n. m.) a severne od obce Mútne (časť Druhá Strana) sa v nadmorskej výške cca 795 m n. m. vlieva do Javorového potoka.
Allamps

Poloha

Obec má rozlohu 7,21 km². Najvyšší bod je položený 422 m n. m. a najnižší bod 270 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serval (Aisne)

Poloha

Serval má rozlohu 2,14 km². Najvyšší bod je položený 169 m n. m. a najnižší bod 74 m n. m.

Obyvateľstvo

Serval má 43 obyvateľov (2009).
Graf vývoja obyvateľstva:
Zdroje: INSEE
Škoda (právo)

Škoda má v slovenskom práve v súčasnosti dvojakú základnú definíciu.
Das Boot (skladba)

Vrcholové pozície

¹ "Das Boot II"
² "Das Boot 2001"
Roye (Haute-Saône)

Poloha

Obec má rozlohu 10,37 km². Najvyšší bod je položený 333 m n. m. a najnižší bod 293 m n. m.

Obyvateľstvo

Počet obyvateľov obce je 1 303 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marisa Paredesová

Životopis

Paredesová bola dvakrát nominovaná na cenu Goya: 1988 ako najlepšia herečka vo vedľajšej úlohe vo filme Cara de acelga, 1996 za hlavnú úlohu vo filme Úspech môjho tajomstva (La flor de mi secreto). V roku 2000 bola na Berlinale členkou poroty.
Jej manželom je režisér a scenárista Antonio Isasi-Isasmendi. Ich dcéra María Isasi je tiež herečka.
Bitefight

BiteFight  je internetová hra žánru MMORPG vyrobená nemeckou spoločnosťou GameForge GmbH. Hra je pomerne rozšírená, dostupná v cca 50 krajinách po celom svete. Prístup do hry je zdarma, no za lepšiu výbavu a ďalšie schopnosti je nutné zaplatiť. Po bezplatnej registrácii si užívateľ vyberie za koho chce hrať. Na výber má dve rasy – upír a vlkolak (rozdiel je iba vo výzore). Podstatou hry je nazbierať čo najviac koristi, no obľúbený je aj štýl "goldhunter", kedy užívateľ preferuje útoky na opačnú rasu. Na Slovensku funguje 13 serverov, pričom počet registrácií presahuje 100 000.

Pekelné kamene

Pekelné kamene sú komodita, ktorá sa v hre kupuje za reálne peniaze (cez platenú SMS, telefonát, kreditnou kartou, pomocou kupónov (napr paysafecard)). Bez pekelných kameňov sa hrá ťažšie. Hráč si za ne môže kúpiť výzbroj, tzv. pána temnôt, môže sa pomocou nich premenovať alebo si aktivovať veci v úkryte.
Výhody, ktoré bude mať hráč, ak si aktivuje pána temnôt:
- Žiadne reklamy (bannery, vyskakujúce okná a pod)
 – Za aktiváciu dostaneš celú dennú mzdu v zlate
 – Dvojnásobná regenerácia akčných bodov
 – Maximálny počet akčných bodov +50%
 – Štatistiky lovu
 – Rozšírené vyhľadávanie protivníka
 – Individuálne obrázky Tvojej postavy
 – A navyše 100%ný liečivý elixír
 – 5 dodatočných zložiek pre Tvoj systém správ

Boj

V boji vždy neplatí pravidlo "silnejší vyhráva", pretože boje sú založené na systéme náhody, ktorá niekedy umožní zvíťaziť i značne slabšiemu hráčovi. Hľadanie nepriateľa nestojí nič, napadnutie stojí 1 AB (akčný bod).
Boj sa skladá z desiatich kôl. Útočiť je možné nepretržite, do vyčerpania energie alebo akčných bodov.
Každý hráč môže byť napadnutý len raz za hodinu.

Lov ľudí

Lov ľudí je prvý a zároveň najjednoduchší spôsob získavania koristi a zlata. Hráč sa môže rozhodnúť kde chce loviť. Na výber má z 5 provincii (farma, dedina, malé mesto, mesto a metropola) čím väčšia provincia – tým väčšie je riziko súboja, no vyšší zárobok. Po súboji so systémovým protivníkom hráč obdrží len malú časť zlata (ak vyhrá) a zranenie. Väčšie riziko však so sebou prináša aj vyšší zárobok.
Farma – 99 % šanca na úspech, stojí 1 AB (akčný bod), + 1 bod skúseností
Dedina 76 % šanca na úspech, stojí 1 AB (akčný bod), + 2 body skúseností
Malé mesto – 53 % šanca na úspech, stojí 2 AB (akčný bod), + 3 body skúseností
Mesto – 74 % šanca na úspech, stojí 2 AB (akčný bod), + 4 body skúseností
Metropola – 44 % šanca na úspech, stojí 3 AB (akčný bod), + 5 body skúseností

Cintorín

Cintorín je miesto, kde sa zarába zlato najbezpečnejším spôsobom. Pracuje sa od 1 do 8 hodín ako záhradník. Za prácu hráč získava aj skúsenosti. Prácu možno kedykoľvek prerušiť, no bez výplaty. Hodinový zárobok zavisí od úrovne. Zárobok stúpa každou úrovňou. Na výšku hodinovej mzdy vplýva aj sila hráča.
Čierťaž (geomorfologický podcelok)

Vymedzenie

Podcelok zaberá severozápadnú časť Veporských vrchov. Severný okraj vymedzuje Horehronské podolie s podcelkom Lopejská kotlina, západným smerom územie klesá do menej hornatej krajiny Zvolenskej kotliny. Na severozápade Čierťaž na krátkom úseku susedí s Bystrickým podolím, južným smerom nasleduje Bystrická vrchovina a Povraznícka brázda. Južne leží Vysoká Poľana (podcelok Poľany) a juhovýchodným smerom pokračujú Veporské vrchy podcelkom Balocké vrchy.
Slagelse

Geografia

Slagelse leží v Západnom Sjælande, asi 30 až 50 metrov nad hladinou mora. Geologicky sa mesto nachádza na ľadovo-zemno-morénnom vidieku, ktorý zaberá veľké časti Dánska. Mesto stále patrí do spádovej oblasti hlavného mesta Kodaň, preto tu žije veľa dochádzajúcich.

História

História mesta je úzko spätá s neďalekým vikingským hradom Trelleborg, ktorý bol postavený okolo roku 981 a je teda prvým osídlením v tejto oblasti.
Slagelse sa prvýkrát spomína v kronikách mesta Roskilde, keď od roku 1074 do roku 1088 bol nórskym biskupom Svenom postavený prvý kostol v meste zasvätený svätému Michalovi. Kostol bol dokončený v roku 1150 s kostolom svätého Petra a 1164 s kláštorom Antvorskov.
Dňa 13. decembra 1288 udelil kráľ Erik Menved osade mestské práva. Do roku 1233 bol postavený tretí kostol svätého Michala, ktorý existuje do dnešného dňa. Kláštor bol známy liečivými silami mníchov, ktorí v ňom žijú, a preto ho navštívilo veľa ľudí, čo malo za následok bohatý obchod.
V nasledujúcich niekoľkých storočiach mesto získalo, okrem iného, ​​malomocenstvo, ale aj veľa kostolov. V roku 1300 zasiahla mesto epidémia, pri ktorej zomrela viac ako štvrtina obyvateľov.
V roku 1500 prišiel ako mních do mesta teológ Hans Tausen, ktorý mal po svojom návrate z Wittenbergu a konca zajatia v Nyborgu prvú protestantskú kázeň v roku 1525 v mestskom kláštornom kostole. V dôsledku toho sa obyvatelia mesta obrátili na evanjelickú vieru. Poslední mnísi opustili kláštor Antvorskov v roku 1580, ktorý bol neskôr prestavaný na hrad Antvorskov a neskôr na zámok Antvorskov. V tomto zámku zomrel v roku 1585Frederik II. Hrad existoval až do roku 1840.
V rokoch 1515 až 1804 sa v meste vyskytlo niekoľko veľkých požiarov. To viedlo k úbytku obyvateľstva a strate stredovekého centra mesta.
V rokoch 1600 až 1800 bola v meste založená latinská škola, ktorú navštevovali niektorí najväčší dánski spisovatelia, ako napríklad S. Ingemann, J. S. Baggesen a H. C. Andersen.
V roku 1856 mesto získalo vlakové spojenie na trase (Kodaň)-Roskilde-Korsør, ale stanica sa nachádzala niekoľko kilometrov od mesta. Stanica bola premiestnená do mesta až v roku 1892. V roku 1909 bola v meste postavená elektráreň, ktorá bola v roku 1995 prestavaná na hudobný dom Slagelse.

Šport

V Slagelse sa nachádzajú tri hlavné športové kluby. Medzinárodne úspešný hádzanársky klub Slagelse FH, futbalový klub FC Vestsjælland hrajúci v druhej dánskej futbalovej lige (Superliga) a Slagelse Hockey Club, ktorý získal niekoľko európskych titulov podtriedy.

Doprava

Slagelse má dobré dopravné prepojenie. Cez Storebælt Bridge a súvisiace rozšírenie Europastraße 20 a København-Fredericia je Slagelse dopravným uzlom.

Vzdelanie

Selandia - Center for Erhvervsrettet Uddannelse, centrum odborného vzdelávania, je jedným z najväčších vzdelávacích centier v Dánsku s približne 15 000 žiakmi, študentmi a účastníkmi kurzu. V Slagelse sa tiež nachádza aj kampus Syddanskej univerzity (SDU) s 2100 študentmi.
Ankaios (argonaut)

Ankaios (starogr. Ἀγκαῖος – Ankaios, lat. Ancaeus) je v gréckej mytológii syn arkádskeho kráľa Lykourga, účastník výpravy Argonautov do Kolchidy pre zlaté rúno a lovu kalydónskeho diviaka.

Na výprave Argonautov

Na lodi Argó na výprave do Kolchidy vystupuje Ankaios ako známy silák, ale aj ako rozvážny muž, ktorý dokáže upokojiť aj povzbudiť svojich priateľov bojovníkov. Medzi účastníkmi výpravy sú považovaní za "najväčších silákov Herakles a Ankaios", a oni "dostali bez žrebovania prostredné lavičky, bez povinnosti veslovať". Ankaios je vykreslený ako rozvážny vodca v situácii, keď zomreli dvaja členovia posádky a ostatní držali smútok a prepadali žiaľu a bezradnosti, Ankaios dodával odvahu ostatným mužom, aby sa už chopili vesiel a sám nastúpil na uprázdnené miesto kormidelníka. Keď loď nakoniec dorazila k brehom Kolchidy, bol to Ankaios, ktorý plánoval ďalší postup voči kráľovi Aiétovi.

Lov kalydónskeho diviaka

V Aitólii v meste Kalydón vládol kráľ Oineus. Raz sa stalo, že mali v kráľovstve bohatú úrodu a kráľ obetoval všetkým bohom, len na Artemidu, bohyňu lovu, zabudol. Urazená bohyňa za trest poslala do Kalydónu strašného diviaka, ktorý ničil krajinu a ohrozoval ľudí.
Kráľov syn Meleagros sa rozhodol zbaviť kraj strachu a diviaka zabiť. Zvolal preto najstatočnejších mužov, medzi nimi aj svojich bývalých druhov z lode Argó, pozvanie prijala aj skúsená lovkyňa Atalanta, do ktorej bol Meleagros zaľúbený.
Kráľ následne usporiadal veľký hon, v hlbokom zalesnenom údolí vydurili hrozného diviaka a zaútočili na neho oštepmi, ale tým ho len rozdráždili. Diviak jednému lovcovi dokaličil nohu a zmizol v kroví, kde ho však dostihol šíp Atalanty a zabodol sa mu za ucho. Muži sa nechceli nechať zahanbiť ženou, prudko zaútočili a Ankaios sa diviakovi postavil so sekerou zoči voči. Ale diviak zaútočil prvý a vrazil mu tesáky do brucha a Ankaios po chvíli zomrel. Ostatní lovci ešte dlho na diviaka bezúspešne útočili, až ho nakoniec zabil Meleagros.
Cagnano

Poloha

Obec má rozlohu 14,72 km². Najvyšší bod je položený 1 068 m n. m. a najnižší bod 0 m n. m.

Obyvateľstvo

Počet obyvateľov obce je 191 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontaine-les-Ribouts

Poloha

Obec má rozlohu 7,12 km². Najvyšší bod je položený 174 m n. m. a najnižší bod 120 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hervé

Životopis

Narodil sa v rodine žandára, matka bola Španielka. Otca stratil v dvanástich rokoch. Vďaka peknému hlasu sa mu podarilo umiestniť v zbore parížskeho kostola sv. Rocha. Neskôr nastúpil na parížske konzervatórium. Od roku 1839 sa ako šestnásťročný zamestnal ako organista v Bicêtre Hospital v Paríži, čo bol ústav pre duševne chorých, kde bola zamestnaná aj jeho matka. Komponoval hudobné predstavenia, v ktorých niekedy pacienti aj hrali, čím sa ich snažil zamestnať a odviesť pozornosť od ich skutočnej situácie.
Od roku 1845 pôsobil ako organista v kostole St. Eustache. O tri roky neskôr 1848 ho priateľ, herec Desiré požiadal, aby napísal hudbu k jeho benefičnému vystúpeniu. Uviedli ju ako jednodejstvovú grotesku Don Quichette et Sancho Pança v parížskej Opéra National. Hudobný talent mu vyniesol v roku 1851 miesto dirigenta v Théâtre du Palais Royal.
V roku 1854 získal licenciu na vlastné divadlo „Les Folies Nouvelles“, kde okrem pantomím mohol uvádzať aj hudobné grotesky s maximálne dvoma hercami. Keďže tento limit ho značne obmedzoval, obchádzal ho bábkami, zasahoval do deja ako dirigent a nezastavil sa ani pred bláznivejšími nápadmi. Kvôli jeho povahe a životnej dráhe mu ľudia dali prezývku „Le compositeur toqué“ (Šialený skladateľ), čo bol súčasne aj názov jedného z predstavení, ktoré bolo uvedené v jeho divadle.
Jedným z predstavení v „Les Folies Nouvelles" bola aj Offenbachova hra Oyayaie ou le reine des Iles. Čoskoro však Offenbach otvoril svoje vlastné divadlo Bouffes Parisiens a stal sa Hervého konkurentom. Hervé bol spoločne s Offenbachom pri zrode nového operetného žánru, avšak hlavná úloha pri jeho zrode sa pripisuje Offenbachovi. Hervé po otvorení Offenbachovho divadla svoje divadlo opustil a odišiel z Paríža. Veľa cestoval po Francúzsku aj zahraničí. V Londýne získal miesto kapelníka v Empire Theatre.
Po návrate do Paríža začal písať celovečerné operety a získaval si nimi priazeň publika. Svoju najslávnejšiu operetu, Mamzelle Nitouche napísal Hervé v roku 1883. Jej hlavná postava organistu Celestena nesie isté autobiografické prvky z autorovej mladosti.
Filmografia Michaely Čobejovej

Hereckú filmografiu Michaely Čobejovej zastupujú v distribúcii štyri celovečerné filmy; na poli krátkometrážnej kinematografie boli jej príspevky zaznamenané v jednom prípade. V rámci televízneho formátu bola bez ohľadu na metráž filmu obsadená do dvadsiatich hraných titulov, z toho desiatich TV filmov vrátane jednej minisérie i muzikálu, a deviatich seriálov. Na báze internetového vysielania, účinkovala v dvoch webových seriáloch.
Ľudovít XI.

Vláda

Po smrti Karola VII. sa vrátil do Francúzska a prevzal trón jeho syn Ľudovít XI. Svoje panovanie začal realizáciou ambicióznych plánov reorganizácie administratívy a financií štátu. Okrem iného zorganizoval prvýkrát v štáte stálu poštu a stálu námezdnú armádu. Nevyvaroval sa však vážnych chýb, ktoré vyvolávali povstanie časti feudálov a odlúčenie sa v roku 1465 Normandie a Anglicka od Francúzska. Po troch rokoch, opatrným vyjednávaním, vyhrávajúc spory so svojimi nepriateľmi, kráľ znovu získal normandské provincie. Naopak Anglicko sa priklonilo k Francúzsku v roku 1491 po manželstve jeho syna Karola s vojvodkyňou Annou Bretónskou. Súčasne stále väčším ohrozením sa stávalo pre Francúzsko Burgundské vojvodstvo, v ktorom od roku 1467 panoval ambiciózny Karol Smelý. Chcel zväčšiť teritórium svojho kniežatstva a kúpil od Habsburgovcov Alsasko. Proti jeho plánom o ďalšie rozširovanie (usiloval sa aj o francúzsku Champagne a nemecké Lotrinsko) sa vytvorila protiburgundská liga tvorená Ľudovítom XI., nemeckým cisárom Fridrichom III. a Švajčiarskou konfederáciou. Na druhej strane Burgundsko sa spojilo s Anglickom. Došlo k rôznym vojenským zrážkam, ktoré sa zintenzívnili po vylodení 30-tisícovej anglickej armády Eduarda VI. v Calais. Rozhodujúca bitka sa odohrala v roku 1477 pri Nancy, v ktorej námezdné oddiely bojovných švajčiarskych horalov rozhodli o porážke burgundského vojska. V tejto bitke Karol Smelý zahynul, čo sa stalo začiatkom neskoršieho rozpadu Burgundského vojvodstva.

Rozvoj a expanzia

V nasledujúcich rokoch panovania Ľudovíta XI. Francúzsko prežívalo rýchly, ničím nerušený, hospodársky rozvoj. Zväčšilo sa aj územie kráľovstva. Najskôr v roku 1480, po smrti neapolského kráľa, o Anjou aj Provensalsko, neskôr po ozbrojenej anexií, o Flámsko, a v roku 1482, po smrti burgundskej vojvodkyne Márie Burgundskej, o burgundské provincie. Zvyšok vojvodstva, čiže Nizozemsko, pripadlo vtedy nemeckým Habsburgovcom. Nezávislý štát Burgundsko týmto prestal existovať.
Ľudovít XI. zomrel v roku 1483, pričom zanechal Francúzsko ako európsku veľmoc. Jeho nástupcom bol syn Karol VIII. (1483 – 1498).
Regulátor plniaceho tlaku

Regulátor plniaceho tlaku (angl. Boost controller) je zariadenie na ovládanie plniaceho tlaku v plniacom potrubí v motoroch, ktoré sú prepĺňané turbodúchadlom alebo kompresorom. Regulátor plniaceho tlaku môže byť manuálne ovládaný a dá sa jednoducho vyrobiť, alebo môže byť súčasťou riadiacej jednotky motora v továrenských prepĺňaných motoroch automobilov ako Mitsubishi Lancer Evolution alebo Subaru Impreza WRX STi, či ako náhradný diel v podobe elektronického regulátora plniaceho tlaku.
Cuvilly

Poloha

Obec má rozlohu 8,61 km². Najvyšší bod je položený 129 m n. m. a najnižší bod 65 m n. m.

Obyvateľstvo

Počet obyvateľov obce je 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE